Forslag til RÅDETS FORORDNING om ændring af Europa-Parlamentets og Rådets forordning (EF) nr. 1107/2009 som følge af Kroatiens tiltrædelse /* COM/2013/073 final - 2013/0047 (NLE) */





BEGRUNDELSE 1. BAGGRUND FOR FORSLAGET Forslaget til Rådets forordning nødvendiggøres af Kroatiens kommende tiltrædelse af Den Europæiske Union. Traktaten mellem Den Europæiske Unions medlemsstater og Republikken Kroatien om Republikken Kroatiens tiltrædelse af Den Europæiske Union[1] (i det følgende benævnt "tiltrædelsestraktaten") blev undertegnet i Bruxelles den 9. december 2011. I henhold til tiltrædelsestraktatens artikel 3, stk. 3, træder traktaten i kraft den 1. juli 2013, under forudsætning af at alle ratifikationsinstrumenter er blevet deponeret forud for denne dato. Tiltrædelsestraktatens artikel 3, stk. 4, giver Unionens institutioner mulighed for inden tiltrædelsen at vedtage de foranstaltninger, der er omhandlet i blandt andet artikel 50 i akten om Republikken Kroatiens tiltrædelsesvilkår samt om tilpasning af traktaten om Den Europæiske Union, traktaten om Den Europæiske Unions funktionsmåde og traktaten om oprettelse af Det Europæiske Atomenergifællesskab[2] (i det følgende benævnt "akten vedrørende tiltrædelsesvilkårene"). Disse foranstaltninger træder i kraft med forbehold af tiltrædelsestraktatens ikrafttræden og da på datoen herfor. Det følger af artikel 50 i akten vedrørende tiltrædelsesvilkårene, at Rådet eller Kommissionen (hvis de oprindelige retsakter er vedtaget af Kommissionen), hvis retsakter vedtaget af institutionerne før tiltrædelsen kræver tilpasning på grund af tiltrædelsen, og de nødvendige tilpasninger ikke er indeholdt i denne akt eller bilagene hertil, vedtager de fornødne retsakter. Europa-Parlamentets og Rådets forordning (EF) nr. 1107/2009 af 21. oktober 2009 om markedsføring af plantebeskyttelsesmidler og om ophævelse af Rådets direktiv 79/117/EØF og 91/414/EØF[3] indeholder bestemmelser om inddeling af Unionen i zoner med sammenlignelige landbrugsmæssige, plantesundhedsmæssige og miljømæssige forhold med henblik på at lette processen med gensidig anerkendelse af plantebeskyttelsesmidler. På listen i bilag I til nævnte forordning er de enkelte medlemsstater opført som tilhørende henholdsvis den nordlige zone, midtzonen eller den sydlige zone for godkendelse af plantebeskyttelsesmidler. Formålet med nærværende forslag er at tilføje Kroatien under den sydlige zone i bilag I til forordning (EF) nr. 1107/2009. Kroatien bør føjes til listen over medlemsstater i den sydlige zone i bilag I til forordning (EU) nr. 1107/2009, fordi de landbrugsmæssige, plantesundhedsmæssige og miljømæssige forhold i Kroatien er sammenlignelige med forholdene i de lande, der allerede er inkluderet i den sydlige region, dvs. Bulgarien, Grækenland, Spanien, Frankrig, Italien, Cypern, Malta og Portugal. 2. RESULTAT AF HØRINGER AF INTERESSEREDE PARTER OG KONSEKVENSANALYSER Da forslaget er af teknisk art og ikke indebærer nogen politiske valg, ville det ikke have givet mening at gennemføre høringer af interesserede parter eller konsekvensanalyser. 3. JURIDISKE ASPEKTER AF FORSLAGET Retsgrundlaget for forslaget er artikel 50 i akten vedrørende Republikken Kroatiens tiltrædelsesvilkår. Nærheds- og proportionalitetsprincippet overholdes fuldt ud. Foranstaltninger på EU-niveau er påkrævet i medfør af nærhedsprincippet, jf. artikel 5, stk. 3, i TEU, da der er tale om tekniske tilpasninger af en retsakt, der er vedtaget af Unionen. Forslaget er i overensstemmelse med proportionalitetsprincippet, jf. artikel 5, stk. 4, i TEU, da det ikke går videre end nødvendigt for at nå målet. 4. VIRKNINGER FOR BUDGETTET Forslaget har ingen budgetmæssige virkninger. 2013/0047 (NLE) Forslag til RÅDETS FORORDNING om ændring af Europa-Parlamentets og Rådets forordning (EF) nr. 1107/2009 som følge af Kroatiens tiltrædelse RÅDET FOR DEN EUROPÆISKE UNION HAR - under henvisning til traktaten om Kroatiens tiltrædelse, særlig artikel 3, stk. 4, under henvisning til akten om Kroatiens tiltrædelse, særlig artikel 50, under henvisning til forslag fra Europa-Kommissionen, og ud fra følgende betragtninger: (1) I bilag I til Europa-Parlamentets og Rådets forordning (EF) nr. 1107/2009 af 21. oktober 2009 om markedsføring af plantebeskyttelsesmidler og om ophævelse af Rådets direktiv 79/117/EØF og 91/414/EØF[4] er der fastlagt zoner bestående af medlemsstater med sammenlignelige landbrugsmæssige, plantesundhedsmæssige og miljømæssige (herunder klimatiske) forhold, især med henblik på at lette behandlingen af ansøgninger og godkendelsen af plantebeskyttelsesmidler i Unionen samt processen med gensidig anerkendelse af godkendelserne. (2) Med henblik på Kroatiens tiltrædelse af Unionen er det nødvendigt at tilføje Kroatien under den sydlige zone, idet de landbrugsmæssige, plantesundhedsmæssige og miljømæssige forhold i Kroatien er sammenlignelige med forholdene i Bulgarien, Grækenland, Spanien, Frankrig, Italien, Cypern, Malta og Portugal. (3) Bilag I til forordning (EF) nr. 1107/2009 bør ændres i overensstemmelse hermed — VEDTAGET DENNE FORORDNING: Artikel 1 Bilag I til forordning (EF) nr. 1107/2009 ændres som angivet i bilaget til nærværende forordning. Artikel 2 Denne forordning træder i kraft med forbehold af ikrafttrædelsen af traktaten om Kroatiens tiltrædelse og da på datoen herfor. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den […]. På Rådets vegne Formand BILAG Bilag I til forordning (EF) nr. 1107/2009 affattes således: "BILAG I Zoner for godkendelse af plantebeskyttelsesmidler, jf. artikel 3, nr. 17) Zone A - Nord Følgende medlemsstater tilhører denne zone: Danmark, Estland, Letland, Litauen, Finland og Sverige. Zone B - Midt Følgende medlemsstater tilhører denne zone: Belgien, Tjekkiet, Tyskland, Irland, Luxembourg, Ungarn, Nederlandene, Østrig, Polen, Rumænien, Slovenien, Slovakiet og Det Forenede Kongerige. Zone C - Syd Følgende medlemsstater tilhører denne zone: Bulgarien, Grækenland, Spanien, Frankrig, Kroatien, Italien, Cypern, Malta og Portugal." [1] EUT L 112 af 24.4.2012, s. 10. [2] EUT L 112 af 24.4.2012, s. 21. [3] EUT L 309 af 24.11.2009, s. 1. [4] EUT L 309 af 24.11.2009, s. 1.